procesaur/Wiki.mk huggingface dataset:
Евгени Хачериди

Евгени Григорович Хачериди (роден на 28 јули 1987) — украински фудбалер, дефанзивец на Динамо Киев и Украинската репрезентација.
1 Клупска кариера
Тој започнал да игра фудбал во Мелитопољскиот клуб Олком. Во сезоната 2006-2007 бил на заем во екипата на Волин во Втората лига на Украина. Клубот од Лутск бил заинтересиран за талентираниот играч и во летото 2007 година, го откупил неговиот договор.
Во јануари 2008, Евгени се преселил во Динамо Киев, за кој дебитирал на 1 март 2008 во натпреварот против Днипро (1:3 за Динамо). Сумата на трансферот изнесувала 700.000 евра.
Своето деби за сениорскиот тим го имал на 13 септември 2008 во натпревар од Купот на Украина својот прв клуб Олком (победа со 5-0), влегувајќи како замена по 56 минути, на местото на Флорин Чернат.
Дебито во Премиер лигата Хачериди го имал на 18 јули 2009, во натпревар против Чорноморец. Натпреварот завршил 5-0 за Динамо, а Евгени ги одиграл сите 90 минути.
Првиот гол за Динамо Евгени го постигнал на 16 август 2009, во рамките од 1/16 на Украинскиот куп против Арсенал Киев. Голот дошол по корнерот кој го извел Олег Гусев, за Хачериди со глава да ја погоди мрежата на противникот и да му помогне на својот тим да дојде до победа од 2-1 која ги води во следната рунда од натпреварувањето.
2 Репрезентативна кариера
Тој го направил своето репрезентативно деби за селекцијата на Украина против Англија во победата со 1-0, на Днипро Арената на 10 октомври 2009 година, играјќи го целиот натпревар во одбраната заедно со Олександр Кучер и Јарослав Ракитски Тој, исто така играл во последниот натпревар од групната фаза против Андора во Андора Ла Велја, што завршил со победа од 6-0 на Украина. Бидејќи Украина завршила како втора во групата, зад Англија, тие требало да играат плеј-оф натпревар за пласман на Светското првенство 2010 против земјата од која потекнуваат родителите на Хачериди - Грција. Првиот натпревар во Атина завршил без голови 0-0. Сепак, Украина не успеала да избори место на првенството, бидејќи во реваншот, кој се одиграл на Донбас Арената, тие загубиле со 1-0 а стрелец на единствениот погодок бил Димитрис Салпингидис. Тој исто така бил во составот на својата репрезентација и за Европското првенство 2012 на кое украинците бил ко-организатори заедно со Полска. Украина испаднала од турнирот веќе после првата фаза, откако завршиле со една победа и два порази во групата D.
Дасанечи

Дасанечите се африкански народ кој живее во Етиопија, Кенија и Јужен Судан. Нивната татковина е зоната Дебуб Омо во јужна Етиопија. Според пописот од 2007 година, Дасанечите броеле 48.067 жители, од кои 1.481 жители се урбани жители.
Дасанечите се сточарски народ. Сепак во последно време значително се намалил бројот на говеда кои ги одгледуваат, пред сè поради губење на земјиштето во Кенија и Судан. Како резултат на тоа, голем број од народот се преселил во долината на реката Омо, каде започнале со полјоделство. Мајчин јазик на народот е дасанечкиот јазик. Јазикот е дел од кушитските јазици, карактеристичен по големиот број на именски категории, неправилен глаголски систем и експлозивни согласки.
1 Дневен живот
Овој народ е претежно сточарски и земјоделски. Поради големите суши полјоделството е тешко за работење. Во однос на сточарството, најмногу одгледуваат кози и крави. Покрај тоа, дел од народот се занимава и со риболов и лов, особено на крокодили во езерото Туркана.
Жените се обрежани, односно отстранета им е дразницаот. Нивното обрежување е во намален степен за разлика од околните народи. Жените кои не се обрежани се нарекуваат ''животни'' или ''момчиња'' и не можат да се омажат или да носат облека. Исто така и момчињата се обрежуваат.
2 Дополнителни информации
* Uri Almagor, "Institutionalizing a fringe periphery: Dassanetch-Amhara relations", pp. 96–115 in ''The Southern Marches of Imperial Ethiopia'' (ed. Donald L. Donham and Wendy James), Oxford: James Currey, 2002.
* Claudia J. Carr, ''Pastoralism in Crisis: the Dassanetch of Southwest Ethiopia''. University of Chicago. 1977.
Медиевистика

Медиевистика е научна дисциплина која го истражува средновековниот период од историјата на човештвото од различни аспекти: филолошки, книжевен, уметнички, културолошки, стопански, општествен, политички, религиозен, ....
1 Вовед
Поимот медиавистика го добил името од латинските зборови media + aevi, што означуваат средно и време.
Меѓу најпознатите медиевисти се припадници на школата Анали, меѓу кои Фернанд Бродел.
2 Историски развој на дисциплината
2.1 Развиена медиевистика
3 Познати медиевисти
* Томо Томоски (1915-2004)
4 Наводи
Дасанечки јазик

Дасанечкиот е афроазиски јазик кој се зборува во Етиопија и Кенија. Јазикот е мајчин јазик на народот Дасанечи. Јазикот се зборува во долината на реката Омо и на бреговите на езерото Тукана.
1 Дополнителни информации
* Sasse, Hans-Jürgen. 1976. "Dasenech" in: Bender, M. Lionel (ed.): ''The Non-Semitic Languages of Ethiopia''. pp. 196–221. East Lansing: African Studies Center.
* Tosco, Mauro. 2001. ''The Dhaasanac Language, Grammar, Texts and Vocabulary of a Cushitic Language of Ethiopia''. Cushitic Language Studies Volume 17. Cologne: Rüdiger Köppe Verlag.
2 Поврзано
* Афроазиски јазици
* Кушитски јазици
Нијангатомски јазик

Нијангатомскиот е нилосахарски јазик, дел од групата на нилотски јазици, кој се зборува во Етиопија. Јазикот е мајчин јазик на Нијангатомите. Јазикот не е пишан и е сроден со топосанскиот и турканскиот.
1 Фонологија
1.1 Согласки
, лабијални, алвеоларни, палатални, веларни
експлозивни, безвучни
звучни
африкативни, безвучни
звучни
фрикативни
носни
вевни
апроксимантни
1.2 Самогласки
, предни, централни, задни
затворени, i, u
скоро затворени, ɪ, ʊ
средно затворени, e, o
средно отворени, ɛ, ɔ
отворени, a
Некој те гледа

Некој те гледа (шпански: Alguien te Mira) е Американска теленовела од 2010 година од Телемундо.
1 Синопсис
Чикаго, 2005.
Родриго Кинтана, Пиедад Естевез, Хулијан Гарсија и Бенхамин Моранде се неразделливи пријатели. Полни со идеализам и испланирани проекти за иднината, студираат медицина и сонуваат да работат заедно и да им помагаат на оние на кои помошта им е најпотребна. Родриго е најхаризматичен, најинтелегентниот и водачот на групата. Неговите одлики ја освоиле Пиедад со која живее бурна љубов, додека Хулијан ја сака во тишина. Зависноста на Родриго од дрогата и алкохолот, штети во односот со Пиедад. После еден инцидент, во кој убива еден човек а неа ја рани, Родриго Кинтанта, се оддалечува од своите пријатели и студии, и заминува во рехабилитациона клиника која се наоѓа надвор од земјата. После тој инцидент, Пиедад не e веќе истата.
Чикаго, 2010.
Сегашност, 5 години откако Бенхамин, Хулијан и Пиедад заборавиле на тогашните проблеми, Родриго се враќа во нивните животи. За здружување као партнери на очната клиника “Гарсија и пријателите”, враќањето на Родриго, после неговото повеќегодишно престојување во Европа, е вознемирувачко. Пријателите се промениле. Додека Кинтана го избрал строгиот начин на живот во руралната клиника, неговите пријатели основале мало богатство од очните операции на припадниците на високата класа. Неговото враќање исто така предизвикува немири кај Пиедад, која открива дека и покрај сѐ, уште чувствува љубов покрај него. Хулијан, веќе година дена разделен од Матилде, почнува да чувствува екстремна грижа за Пиедад. Го мачи фактот дека минатото се повторува и дека Родриго повторно ќе успее да го оддалечи од жената која отсекогаш ја сакал, и никогаш не престанал да ја освојува. Но, љубовта нема да биде единствена работа која ќе ги промени животите на оваа група пријатели. За време на одржувањето на еден собир, тие ќе бидат сведоци на еден опасен настан. Овој пат, жртвата е познатата стопанственичка, Марија Гарсија Карпентер, а со фактот дека тоа е трета смрт, жителите во градот сѐ повеќе се вознемирени.
Пред неа, мистериозното исчезување на Анхела Аргенто, исто така значајна градска личност, ќе биде проследен од страна на полицијата и медиуимте. Истрагата за неа ги довела до заклучок за постоење на психопати и сериозен убиец чии жртви секогаш се убави, независни и богати жени, и сите убиени на истиот начин: со ножот кој прави длабок убод, директно во срцето.
Комесарката Ева Занети, ќе биде задолжена за собирање на траги кои ќе го откријат идентитетот на психопатот. Сите осомничени, но кругот полека почнува да се намалува, и сите виновници ќе бидат фатени во сопствената замка. Само еден е убиец, и како деновите поминуваат се доближува и времето за откривање на неговиот вистински идентитет.
2 Улоги
Глумци Ликови
Давид Чокаро, Бенхамин Моранде
Дана Гарсија, Пиедад Естевез
Кристијан Мејер, Родриго Кинтана
Рафаел Амаја, Хулијан Гарсија
Каролина Техера, Валерија Стујарт
Анхелика Селаја, Ева Санети
Карла Монрој, Матилде Лараин
Химена Дуќе, Камила Вуд
Синтија Олаварија, Лусија Салдана
Андрес Мистих, Амадор Санчес
Родриго де ла Роса, Педро Пабло Пењафиел
Mary Jane

Mary Jane е првиот издаден сингл на Мегадет од нивниот трет студиски албум ''So Far, So Good... So What!''. Автори на песната се Дејв Мастејн и Дејвид Елефсон.
Песната „Mary Jane“ не е за марихуана, како што првично се мислело. Се работи за една девојка што се занимава со маѓесништво, која потоа бара за прошка од нејзиниот татко да биде жива погребана. Текстот говори за човек кој е прогонуван од магиите на девојката. Ненамерно или промислено, музиката завршува точно на 4:20 минута од песната, што го симболизира датумот на марихуаната (20 април).
Музичката критика забележала дека нумерата има уникатна, мрачна мелодија, каде водечката гитара свири според невообичаени нотни записи.
1 Музички персонал
* Дејв Мастејн - вокал, гитара
* Џеф Јанг - гитара
* Дејвид Елефсон - бас гитара
* Чак Белер - тапани
2 Пласман на табелите
Година, Наслов, Табела, Место
1988, „Mary Jane“, Рок нумери (САД), 46
3 Поврзано
* Мегадет
* So Far, So Good... So What!
Масански јазици

Масанските јазици се подгрупа на чадските јазици, кои пак се дел од јазичното семејство на афроазиски јазици. Јазиците се зборуваат во Чад и Камерун.
1 Јазици
Јазиците во оваа подгрупа се:*северни
**масански јазик
**? зумајански јазик (†)
**мусејско-азумејнански
***мусејски јазик
***азумејнански јазик
*јужни
**месмејски јазик
**певејско-кадоански
***певејски јазик
***нгетејско-хердејски (ѕепавски, нгетејски јазик, хердејски јазик)
2 Поврзано
* Афроазиски јазици
* Чадски јазици
Јужноомотски јазици

Јужноомотските јазици сочинуваат подгрупа на омотските јазици, кои пак се дел од семејството на афроазиски јазици. Јазиците се зборуваат во Етиопија.
1 Јазици
Во оваа група спаѓаат следните јазици:
* ариски јазик
* димејски јазик
* гајилски јазик
* хамерски јазик
* кароански јазик
2 Поврзано
* Афроазиски јазици
* Омотски јазици
ФК Молде

ФК Молде е фудбалски клуб од градот Молде, Норвешка, кој во моментов игра во Норвешката Премиер лига попозната како Типелиген, највисоката лига по ранг во норвешкиот фудбал. Основан на 19 јуни 1911 година, Молде првично бил познат како Интернешнл. Молде бил двапати шампион на норвешка и е двократен освојувач на норвешкиот фудбалски куп, а исто така завршиле како втори во лигата уште седум пати. Молде е еден од двата норвешки клубови кои учествувале во Лигата на шампионите, покрај Розенборг.
Молде настапува на Акер стадионот, а моментален тренер на тимот е легендарниот норвешки напаѓач на овој клуб, но и на Манчестер Јунајтед, Оле Гунар Солшер.
1 Титули
1.1 Домашни
* Норвешки шампион (5): 2011., 2012., 2014., 2019., 2022
Вицешампиони (9): 1974., 1987., 1995., 1998., 1999., 2002., 2009., 2017., 2018.
* Куп на Норвешка (2): 1994., 2005.
Финалисти (3): 1982., 1989., 2009.
Источночадски јазици

Источночадските јазици сочинуваат подгрупа на чадските јазици, кои пак се дел од јазичното семејство на афроазиски јазици. Јазиците се зборуваат во Чад (претежно) и Камерун (делумно).
1 Јазици
Јазиците во оваа група се:*источночадски (A)
**сибинејски (A.1.1): мирејски јазик, ндамски јазик, сомрајски јазик, тумачки јазик (мотунски јазик, маверски јазик*)
**милтуански (A.1.2): борски јазик, гаданшки јазик, милтуански јазик, саруански јазик
**''бусоански јазик''**нанчерски (A.2.1): нанчерски јазик, кимрејски јазик, лелејски
**габриски (A.2.2): габриски јазик, кабалајски јазик, тобангански јазик
**кваншки (A.3): кваншки јазик, керански јазик
*источночадски (B)
**данглански (B.1.1): бидијоански јазик, дангалеатски јазик, џонкорски јазик, мабирејски јазик, мигамански јазик, могумски јазик, убиски јазик
**мубиски (B.1.2): мубиски јазик, биргитски јазик, каџаксејски јазик, масмаџејски јазик, торамски јазик, зиренкелски јазик, џелкуншки јазик
**?? ''куџаргејски јазик''**''мокилкоански јазик'' (B.2)
**сокороански јазици (B.3): бареински јазик, сабански јазик, сокороански јазик, тамкиски јазик, мавански јазик:* дијалекти на тумачкиот
2 Поврзано
* Афроазиски јазици
* Чадски јазици
Западночадски јазици

Западночадските јазици се подгрупа на чадските јазици, кои пак се дел од јазичното семејство на афроазиски јазици. Јазиците претежно се зборуваат во Нигер и Нигерија. Најголем јазик од оваа подгрупа е хауса.
1 Јазици
Западночадските јазици се:*хауса (A.1): хауса, гвандарски јазик
*боле-ангас
**боле (A.2)
***северни: бурејски јазик, карекарејски јазик, болејски јазик, герански јазик, герумански јазик, деноански јазик, галамбуански јазик, гивоански јазик, кубиски јазик, нгамоански јазик, макански јазик, белејски јазик, дазавански јазик, палиски чадски јазик***јужно: квамиски јазик, пероански јазик, пијаски јазик, колочки јазик, њамски јазик, кушиски јазик, кутоански јазик, тангалејски јазик, канакурски јазик
**ангаски (A.3): нгаски јазик, мвагавулски јазик, какфемско-мушерејски јазик, џортоански јазик, кофјарски јазик, мишипски јазик, гоемајски јазик, коеноемски јазик, монтолски јазик, пјапунски јазик, талски јазик
**геркански јазик
**ронски (A.4): фјерски јазик, тамбаски јазик, бокоски јазик, дафоанско-бутурански јазик, шагавунски јазик, духвански јазик, кулерејски јазик, мундатски јазик, шански јазик
*бадејско-варџиски
**бадејски (B.1): дувајски јазик; бадејски јазик, ширавански јазик (†), нгизимски јазик, тешенавски јазик (†), аујокавски јазик (†)
**варџиски (B.2): пански јазик; варџиски јазик, дириски јазик, сивогајски јазик, каријански јазик, мбуркуански јазик, мијански јазик, сири (сириски), зумбунски јазик, аџавански јазик (†)
*баравански (B.3),
**зарски: даски јазик; геџиски јазик, полчиски јазик, сајански јазик, зариски јазик, земски јазик
**гурунтумски: гурунтумски јазик, џуски јазик, талански јазик, зангвалски јазик
**богомски: џимиски јазик, џумски јазик; богомски јазик, кирско-баларски јазик, мангаски јазик
Дополнително на ова, покискиот јазик е спомнат од Кемпбел и Хоскисон. Тој не е класифициран во рамките на западночадските јазици.
2 Наводи
* на africanlanguages.org
*
Атмосферски фронт

Атмосферските фронтови настануваат при судир на две воздушни маси со различна температура и со различна густина. Фронтовите се видливи онаму каде што ја допираат почвата, но истите се протегаат и во височина, односно до тропопаузата (граница помеѓу тропосферата и стратосферата).
Фронтовите се широки најчесто од 100 до 200 км. и се образуваат по должина на рабовите на воздушната маса. Тие имаат одреден наклон, така што фронталниот систем, кој го опфаќа топлиот и студениот фронт со топол воздух помеѓу нив, има облик на чинија со нееднакви страни. Топлиот фронт има наклон од 0.5' до 1' а студениот околу 2'. Студениот се движи со просечна брзина од 35 км на час, додека топлиот со просечна брзина од 24 км на час.
Во студениот фронт ладниот воздух се вовлекува под топлиот воздух и брзо го издига во висина по должината на линиите на фронтот. Во фронтовите се создаваат силни струи (под струење на топлината во метеорологијата се подразбира вертикално движење на воздухот или водата, предизвикано од разликата во температурата) кои создаваат буроносни облаци и предизвикуваат обилни врнежи.
Во топлиот фронт топлиот воздух се дига постепено над студениот. Паралелно со ова, влагата во воздухот се конденнзира (поради присуството на топол и студен воздух) и се издигнува, на тој начин создавајќи облаци и предизвикува на врнежи, чиј вид зависи од брзината со која воздухот се издига во височина. Бидејќи студениот фронт се движи побрзо тој на крајот целосно ќе го издигне топлиот воздух во височина и ќе го издигне од почвата. Тоа во метеорологијата се вика оклузија на воздухот. Таа може да биде топла или студена оклузија во зависност од брзината густината и количеството студен односно толол воздух кој учествува во фронтовата активност.
Дизидски јазици

Дизидските јазици сочинуваат подгрупа на северноомотските јазици, кои пак се дел од афроазиските јазици. Јазиците се зборуваат во Етиопија.
1 Јазици
Јазиците во оваа група се:
:дизидски (3)
::дизиски јазик
::најински јазик
::шекоански јазик
2 Поврзано
* Афроазиски јазици
* Омотски јазици
Шалкау

Шалкау (|Schalkau) — мал град во округот Зонеберг, во сојузната покраина Тирингија, Германија. Се наоѓа на 13 километри западно од окружниот град Зонеберг и 15 километри северно од градот Кобург.
1 Географија
Градот се наоѓа на јужниот раб од Тириншките Шкрилни Планини во долина на горниот тек на Иц. Шест километри северно од градот се наоѓа Блесберг на височина од 867 метри.
1.1 Соседни општини
Градот се граничи со следниве места (почнувајќи од север, надесно): Нојхаус на Ренвег, Франкенблик, Редентал, Лаутертал и Ајсфелд.
1.2 Градски единици
Градот е составен од десет градски единици:
2 Политика
2.1 Градски совет
Градскиот совет во Шалкау се состои од 16 членови:
Партија, Места
CDU, 6 (−2)
AfD, 3 (+3)
Слободни гласачи, 3 (+1)
DIE LINKE, 2 (−2)
Форум активни граѓани, 2 (±0)
2.2 Градоначалник
На изборите на 15 април 2018 година бил избран Уте Хопф, независна кандидатка.
2.3 Збратимени градови
Шалкау е збратимен со следниве градови:
* Редентал, Германија
3 Галерија
Маоански јазици

Маоанските јазици сочинуваат подгрупа на омотските јазици, кои пак се дел од семејството на афроазиски јазици. Јазиците се зборуваат во Етиопија.
1 Јазици
Во оваа група спаѓаат следните јазици:
:маоански (4)
::источни (1)
:::бамбасиски јазик
::западни (3)
:::ганзански јазик
:::хозоански јазик
:::сезејски јазик
2 Поврзано
* Афроазиски јазици
* Омотски јазици
Централночадски јазици

Биу-мандарските јазици или познати како централночадски се подгрупа на чадските јазици од јазичното семејство на афроазиски јазици. Јазиците се зборуваат во Нигерија, Чад и Камерун. Најголем јазик од оваа група е камвејскиот јазик со над 300.000 жители.
1 Јазици
Јазиците во оваа група се:*терански (A.1): терански јазик, пидлимдиски јазик, џарански јазик, гандански јазик, габински јазик, богански јазик, нгвапски јазик, хванански јазик
*буранско-хигиски
**бурански (A.2): бурански јазик, кибечки јазик, нгвахјиски јазик, хубански јазик, путајски јазик, маргиски јазик, јужномаргиски јазик
**? кофански
**хигиси (A.3): камвејски јазик (псикјејски јазик, хиги), банански јазик, хјански јазик, ? кирја-конзелски јазик
*вандалалско-мафански
**вандалалски (A.4)
***источни: вандалалски јазик, главдански јазик
***парквански јазик
***западни: гвокоански јазик, гудуфско-гавански јазик (синениски јазик), дгведејски јазик, хедиски јазик, ламаншки јазик, вогански јазик, вемгоански јазик, мабаски јазик
***сукурски јазик (A.6)
**мафански (A.5)
***североисточни: вамејски јазик, мбукоански јазик, гадувански јазик
***маталски јазик
***јужни
****(a) вузламски јазик, мујаншки јазик, мадајски јазик, молокоански јазик
****(b) зулгоанско-гемзечки јазик, гемзечки јазик, дугворски јазик, микерејски јазик, мерејски јазик
****(c) северногизигански јазик, јужногизигански јазик, северномофуански јазик, јужномофуански јазик, балдемуански јазик
****(d) сувочки јазик, мафански јазик, мефелејски јазик, шугулејски јазик
*дабански (A.7)
**северни: бувалски јазик, гаварски јазик
**јужни: хинајски јазик, дабански јазик (мазагвајски јазик), мбедамски јазик
*батамски (A.8): бакамски јазик, батански јазик, шарвански јазик, цувански јазик, гудејски јазик, фалиски јазик, зизиливакански јазик, џимџименски јазик, гудуански јазик, холмански јазик (†), нзањиски јазик
*мандагејски (B.1)
**јужни: мсерски јазик, лагвански јазик
**? џилбејски јазик
**северни: афадејски јазик, масламски јазик, малгбејски јазик, мпадејски јазик
*будумански јазик''
*источно-централни
**гидарски јазик
**мунџучки (B.2): мбарански јазик, мусукумски јазик (†), мпуски јазик, бегејски јазик, вулумски јазик
**мидајски (<B.1): џинајски јазик, маџерански јазик
2 Поврзано
* Чадски јазици
* Афроазиски јазици
Штајнах (Тирингија)

Штајнах (|Steinach) — мал град во округот Зонеберг, во сојузната покраина Тирингија, Германија. Се наоѓа во подрачјето на Тириншката Шума, 12 километри северно од окружниот град Зонеберг.
1 Географија
Штајнах се наоѓа во областа Франконија, на крајниот југ од покраината Тирингија, сместена во долина на истоимената река. На североисток се граничи со Гросен Тирберг.
2 Политика
2.1 Градски совет
Градскиот совет се состои од 16 членови и распределбата согласно изборите на 26 мај 2019 година изгледа вака:
Партија, Места
CDU, 5 (+1)
Заедно за Штајнах (GfS), 4 (−3)
AfD, 4 (+4)
FDP, 2 (−1)
LINKE, 1 (−1)
2.2 Градоначалник
На изборите за градоначалник на 15 април 2018 година бил избран Улрих Курц, кандидат од Заедно за Штајнах.
2.3 Збратимени градови
Штајнах е збратимен со следниве градови:
* Корб, Германија (од 1991 година)* Гостињ, Полска (од 2012 година)
3 Галерија
Договор од Цариград (1479)

Цариградскиот договор бил потпишан на 25 јануари 1479 година преку кој завршила втората Османлиско-венецијанска војна.
Според договорот Венеција ги задржила Улцињ и Драч но го отстапиле Скадар како и други територии на далматинскиот брег, како и грчките острови Негропонте (Евбеја) и Лемнос. Покрај тоа, Венецијанците биле принудени да платат 100.000 дукати обесштетување данок од околу 10.000 дукати годишно, со цел да се здобијат со трговски привилегии во Црното Море.
Меморандум за независноста на Македонија (1913)

Меморандум за независност на Македонија (на |Mémorandum consérnant l'indépendance de la Macédoine) — документ со кој се бара доделување и признавање на независност на историскиот регион Македонија, составен и подготвен од членови на Македонското научно-литературно другарство во Санкт Петербург на 1 март 1913 година и испратен до британскиот министер за надворешни работи сер Едвард Греј, амбасадорите на голмите сили при дворот во Лондон и рускиот министер за надворешни работи.
Истовремено, меморандумот бил објавен во целост или во делови во „Македонски глас“, повеќе руски печатени весници и други весници во Европа. Во составувањето, подготвувањето и објавувањето и воедно како потписници на меморандумот учествувале и се јавуваат Димитрија Чуповски, Александар Везенков, Гаврил Константинович и Наце Димов, кои согледувајќи ја ужасната положба на Македонија по првата и непосредно пред втората балканска војна, завојувана и окупирана од соседните балкански држави, како единствено праведно, најправилно, а воедно и најразумно и најцелисходно решение го гледале доделувањето на независност на историскиот регион Македонија во нејзините природни, географски, етнички и економско-стопански граници од страна на големите европски сили, со што сметале дека ќе се стави крај на страдањата на населението и ќе се избегнат понатамошни војни, судири и крвопролевања.
Во прилог на овој меморандум Димитрија Чуповски ја изработил и објавил политичко-географската карта на Македонија насловена во нејзините природни, географски, етнички и економско-стопански граници „''Карта Македониiа''“ со поднаслов „''по програма на македонските народници''“. Во меморандумот, кој е своевиден прв јавен настап на „ополномоштените Македонци“ пред светската јавност, се изложува и истакнува борбата на Македонците за својата слобода и држава, со акцентирање на учеството на Македонците во Првата балканска војна како рамноправна војувачка страна. Преку неколку точки во меморандумот се изнесени барањата, меѓу кои најбитни се: Македонија во нејзините географски, етнографски и економско-културни граници да остане единствена, неделива, независна балканска држава и во најскоро време врз основа на општо гласање, да биде свикано Македонско народно собрание во Солун заради детална разработка на внатрешната организација на државата и за определување на односите со соседните земји.
Бахфелд

Бахфелд (|Bachfeld) — село и поранешна општина во округот Зонеберг, во сојузната покраина Тирингија, Германија. Од 31 декември 2019 година претставува дел од градот Шалкау.
1 Географија
Бахфелд се наоѓа на Иц и Крелзе, околу два километри западно од градот Шалкау. Јужно од местото се издига Хајдер Берг со височина од 564 метри.
Омотски јазици

Омотските јазици сочинуваат подгрупа на јазичното семејство на афроазиски јазици. Јазиците се зборуваат во Етиопија, поточно во југозападните предели. Дел од јазиците се пишуваат на етиопско писмо (геез), а дел на латиница. Јазиците се делумно аглутинативни, и имаат сложен тонски систем.
1 Јазици
Точно одредени се две подгрупи на омотските јазици: јужните и северните. Дебати постојат за класифицирање на маоанските јазици. Според Бендер (2000) класификацијата е следна:
*јужноомотски јазици (хамерски јазик, ариски јазик, димејски јазик, кароански јазик)
*северноомотски јазици
**маоански јазици
***бамбасиски јазик
***западномаоански (хозоански јазик, сезејски јазик, ганзански јазик)
**дизоидски јазици (дизиски јазик, шекоански јазик, најиски јазик)
**гонганско-гимоџански јазици
***гонгански јазици (шинашански јазик, анфилоански јазик, кефански јазик, шакачоански јазик)
***гимоџански јазици
****''јемски јазик''****ометоанско-гимирански јазици
*****''бенчански јазик''*****''чарански јазик''*****ометоански јазици
Хајвард (2003) ја дава следната класификација:
*јужноомотски јазици
*маоански јазици
*северноомотски јазици
**дизоидски јазици
**та-нејски јазици
***гонгански јазици
***гимоџански јазици
****''јемски јазик''****''бенчски јазик''****ометоанско-чарански јазици
Според Бленч (2006) групата е составена од:*јужноомотски јазици
*северноомотски јазици
**маоански јазици
**дизоидски јазици
**гонгански јазици
**''јемски јазик''**гимирански јазик
**ометоански јазици (?чарански јазик)
Бошанскиот† не е класифициран. ''Ethnologue'' го дава како дијалект на кефанскиот, но забележува дека може е посебен јазик.
2 Поврзано
* Афроазиски јазици
* Етиопија
3 Надворешни врси
* од Ролд Тејл.
Голдистал

Голдистал (|Goldisthal) — општина во округот Зонеберг, во сојузната покраина Тирингија, Германија.
1 Географија
1.1 Местоположба
Местото се наоѓа во горниот дел на долината на Шварца, длабоко во Тириншките Шкрилни Планини. Голдистал се наоѓа на северната граница на округот и е единствено место во округот целосно северно од Ренштајг.
Најблиски поголеми градови се Илменау на северозапад и Зонеберг на југоисток. Источно од местото се наоѓа врвот Вурцелберг со 843 метри и езерото Голдистал.
1.2 Соседни општини
Општината се граничи со следниве места (почнувајќи од север, надесно): Кацхите, Нојхаус на Ренвег и Масерберг.
Нојхаус-Ширшниц

Нојхаус-Ширшниц (|Neuhaus-Schierschnitz) — поранешна општина во округот Зонеберг, во сојузната покраина Тирингија, Германија. Од 6 јули 2018 година претставува дел од новата општина Ферицтал, заедно со Фериц и Јуденбах.
1 Географија
1.1 Местоположба
Нојхаус-Ширшниц се наоѓа на крајниот југ на Тирингија помеѓу Франкенвалд на север и долината на Мајна на југ. Местото се наоѓа во странична долина на Фериц.
1.2 Општински единици
Местото Нојхаус-Ширшниц се состои од местата Бух, Гесендорф, Марк, Нојхаус и Ширшниц.
Истоимената општина покрај од Нојхаус-Ширшниц била составена од уште три единици:
* Линденберг
* Ротхојл
* Зихелројт
Миле Топуз

Миле Топуз е еден од најплодните македонски стрип илустратори. За првпат нацртал стрип на 24-годишна возраст, а негово прво објавено стрип дело е стрипуваната биографија на „Цар Самуил“, според сценарио на Драган Ташковски, објавена во 1962 година во весникот „Трудбеник“.. Во југословенската стрип едиција „Никад робом“, Топуз има објавено поголем број на стрипови на тематика од македонската историја, меѓу кои се и оние за Хацон, крал Пребонд, цар Самоил, Климент Охридски, Гаврил Радомир, Ѓорѓи Војтех, Карпош и други. Освен со стрип, Миле Топуз се занимава и со илустрирање книги и сликање.
За својата долгогодишна дејност во областа на стрипот, тој е добитник на признанието за развој и афирмација на македонскиот стрип „Љупчо Филипов“ доделено од Стрип центарот на Македонија со седиште во Велес.
Фериц

Фериц (|Föritz) — село и поранешна општина во округот Зонеберг, во сојузната покраина Тирингија, Германија. Од 6 јули 2018 година претставува дел од новата општина Ферицтал, заедно со Јуденбах и Нојхаус-Ширшниц.
1 Географија
1.1 Местоположба
Фериц се наоѓа во јужниот дел на Франкенвалд. Местата на поранешната општина се наоѓале на ридски терен околу реката Фериц.
1.2 Општински единици
Општината Фериц била составена од следниве единици (во заградите се првите споменувања):* Фериц (1252)
* Ајхиц (1323)
* Гефел (1162/1182)
* Хојбиш (1162)
* Могер (1225)
* Муперг (1114)
* Ерлсдорф (1275)
* Ротмар (1275)
* Шверцдорф (1151)
* Вајдхаузен (1252)
UTC−04:00

UTC−04:00 е време 4 часа пред координираното универзално време. Канада и САД се практикува како источен часовен појас во топлите месеци (летно сметање на времето). Атлантскиот часовен појас го практикува како стандардно време (студените месеци).
Ова временско отстапување важи преку целата година во источнокарипските земји.
1 Како стандардно време (цела година)
1.1 Источнокарипски појас - ECT
*Ангвила (ВБ)
*Антигва и Барбуда
*Барбадос
*Британски Девствени Острови (ВБ)
*Гренада
*Доминика
*Монтсерат (ВБ)
*Свети Винцент и Гренадините
*Свети Китс и Невис
*Света Луција
*Тринидад и Тобаго
2.1 Атлантски стандарден појас
*Американски Девствени Острови (САД)
*Порторико (САД)
1.3 Други карипски подрачја
*Аруба
*Курасао
*Доминиканска Република
*Гваделуп (Франција)
*Мартиник (Франција)
*Свети Мартин (Холандија)
3.1 Јужна Америка
*Гвајана
*Боливија
*Бразил — Акре, Амазон, Рондонија, Рораима
1.5 Северна Америка
*Канада — Квебек (источно од 63° ЗГД)
2 Како стандардно време (зима на сев. полутопка)
2.1 Атлантски стандарден појас
*Бермуда (ВБ)
*Гренланд (Данска) — северозападен дел (практикува летно време на САД)
*Канада
**цел Њу Бранзвик, Остров Принц Едвард
**Њуфаундленд и Лабрадор — најголемиот дел од Лабрадор
3 Како стандардно време (зима на јуж. полутопка)
3.1 Јужна Америка
*Бразил — Мато Гросо, Јужно Мато Гросо*Парагвај
*Фолкландски Острови (ВБ)
*Чиле — континентален дел
4 Како летно време (лето на сев. полутопка)
4.1 Кариби
*Бахами
*Куба
*Туркс и Кајкос (ВБ)
4.2 Источно летно време
*Канада
**Нунавут (источен), најголемиот дел од Онтарио и Квебек
*САД
**цел Вермонт, Вирџинија, Делавер, Западна Вирџинија, Јужна Каролина, Конектикат, Масачусетс, Мејн, Мериленд, Њу Хемпшир, Њу Џерси, Њујорк, Округ Колумбија, Охајо, Пенсилванија, Род Ајленд, Северна Каролина, Џорџија
**најголемиот дел од Индијана, Мичиген, Флорида
**источни делови од Кентаки, Тенеси
5 Наводи
cs:Časové pásmo#UTC-4 Q, AST (Atlantic Standard Time)
es:Huso horario#UTC−04:00, Q
Јуденбах

Јуденбах (|Judenbach) — село и поранешна општина во округот Зонеберг, во сојузната покраина Тирингија, Германија. Од 6 јули 2018 година претставува дел од новата општина Ферицтал, заедно со Фериц и Нојхаус-Ширшниц.
1 Географија
1.1 Местоположба
Местото има должина од три километри, во јужниот дел на Франкенвалд помеѓу реките Штајнах на запад и Тетау на исток.
1.2 Општински единици
Општината Јуденбах била составена од следниве места:
* Хајнерсдорф
* Јагдсхоф
* Менхсберг
* Нојенбау
1.3 Соседни општини
* Оберланд на Ренштајг
* Тетау
* Пресиг
* Фериц
* Зонеберг
Франкенблик

Франкенблик (|Frankenblick) — општина во округот Зонеберг, во сојузната покраина Тирингија, Германија. Била создадена на 1 јануари 2012 година со спојување на поранешните општини Ефелдер-Рауенштајн и Менгерсгеројт-Хемерн.
1 Географија
1.1 Местоположба
Франкенблик се наоѓа во југозападниот дел на областа Франконија. Општинското подрачје се граничи со Франкенвалд на исток и со Тириншките Шкрилни Планини на север.
Јужната граница на општината е истовремена и окружна и покраинска граница со Баварија.
На запад се граничи со градот Шалкау, на север со градот Нојхаус на Ренвег и градот Штајнах, на исток со окружниот град Зонеберг, а на југ со Редентал и Нојштат кај Кобург (обете во округот Кобург, Баварија).
1.2 Општински единици
Кон општината Франкенблик припаѓаат следниве места:
* Делау
* Ефелдер (со Блатерндорф)
* Гримпен
* Мешенбах
* Рабенојсиг (со Фихтах, Хоетан и Мелхерсберг)
* Рауенштајн
* Рикерсвинд
* Зелтендорф (со Велхендорф)
* Менгерсгеројт-Хемерн (со Шихтсхен, Форшенгеројт, Менгерсгеројт и Хемерн)
2 Галерија
Гонгански јазици

Гонганските јазици сочинуваат подгрупа на гонганско-гимоџанските јазици, од групата на северноомотските јазици, кои пак се дел од афроазиските јазици. Јазиците се зборуваат во Етиопија.
1 Јазици
Јазиците во оваа група се:
::гонгански (4)
:::централни (1)
::::анфилоански јазик
:::северни (1)
::::борнански јазик
:::јужни (2)
::::кефански јазик
::::шекачоански јазик
2 Поврзано
* Афроазиски јазици
* Омотски јазици
Луис Суарес

Луис Суарес (роден на ) — уругвајски фудбалер, напаѓач на Барселона и на уругвајската репрезентација.
1 Професионална кариера
Летото 2013 година, Суарез потпишал нов договор со "Ливерпул" при што тој станал најплатен фудбалер на клубот. Во првиот дел од сезоната 2013-2014 година, Суарез се истакнал со своите одлични игри, постигнувајќи 19 голови за Ливерпул (до крајот на 2013 година), со што го свртел вниманието на светската фудбалска јавност. Сето тоа предизвикало зголемен интерес на повеќе големи клубови за ангажирање на Суарез, поради што неговиот клуб ги објавил двете откупни клаузули од договорот според кои Суарез може да замине во друг клуб само по цена од 130 милиони фунти (ако се работи за клуб од Премиер лигата) или по цена од 100 милиони фунти (ако станува збор за клуб надвор од Британија).
Летото 2014 година, по завршувањето на светското првенство во Бразил, Суарез преминал во ФК Барселона, каде поради изречената казна од ФИФА не можел да игра на официјални натпревари до 23 октомври 2014 година. Истовремено, оваа година, Суарез ја добил наградата „Златна копачка“ (заедно со Кристијано Роналдо), како најдобар стрелец во Европските национални првенства. Како фудбалер на „Ливерпул“, во сезоната 2013-2014, тој постигнал 31 гол на 37 одиграни натпревари.
На 15 април 2015 година, во првиот четвртфинален натпревар против „ПСЖ“, Суарез постигнал два гола, од кои, првиот бил 400. гол на „Барселона“ во Лигата на шампионите.
Во сезоната 2015/2016, Суарез играл во одлична форма. Така, веќе во средината на февруари, по одиграни 35 натпревари за „Барселона“, тој постигнал 39 гола и имал уште 12 асистенции. Со тоа, во поглед на постигнатите голови во текот на една сезона, тој ги надминал поранешните играчи на „Барселона“, Ето, Ривалдо и Ханс Кранкл, кои имале постигнато по 35 гола.
2 Репрезентативна кариера
На светското првенство во фудбал во Бразил, во осминафиналниот натпревар против Италија, во 71. минута, Суарез го каснал противничкиот играч Џорџо Кјелини за рамото. Поради инцидентот, Луис Сузарес бил казнет од страна на ФИФА со забрана за играње на девет натпревари и суспензија од секакви фудбалски активности во траење од четири месеци. Тоа било највисоката казна што ФИФА ја изрекла на некое светско првенство при што биле земени предвид претходните слични инциденти на Суарез. Претходно, во еден натпревар во холандското првенство, тој го каснал играчот на “ПСВ”, Отман Бакал, за што добил казна од седум натпревари, а потоа, во англиската лига, го гризнал играчот на “Челси”, Бранислав Ивановиќ, за што бил казнет со забрана за играње на десет натпревари.
Тодор Атанасовски

Тодор Атанасовски (, - , ) — македонски национално-политички деец и генерал-полковник на ЈНА. Бил активен учесник во работничкото движење спроти Втората светска војна и воено лице од НОБ (1941). Подоцна работел како комесар на баталјон и бригада во рамките на ЈНА.
По ослободувањето, завршил Виша воена академија и како активен офицер бил началник на Штабот на Народната одбрана на Скопје, потоа оперативен началник и командант на Територијалната одбрана на Македонија. Исто така бил член на централниот комитет на СКМ и претседател на Сојузот на борците од НОВ.
По осамостојувањето на Република Македонија членувал во Советот за национална безбедност. Автор е на голем број коментари од дневниот печат и на неколку стручни студии.
Агавски јазици

Агавските јазици, или централнокушитски јазици, се подгрупа на кушутските јазици. Јазиците се зборуваат во Етиопија и во мал дел во Еритреја.
1 Јазици
Класификација на јазиците според Еплјард:
* аунгиски (јужноагавски), се зборува југозападно од езерото Тана, околу 350,000 говорници
* северноагавски:
:*биленско-–хамтангански:
::* биленски, околу 70,000 говорници во Еритреја
::* хамтангански, 143,000 говорници во Амхарскиот Регион,
:* кимантски, скоро исчезнат, се зборува(л) во Семјенската кондарна зона.
2 Поврзано
* Афроазиски јазици
* Кушитски јазици
Циклус на уреа

Циклусот на уреата (познат и како орнитински циклус) е циклус на биохемиски реакции кои се случуваат кај голем број на животни, вклучувајќи го и човекот, при што се добива уреа ((NH<sub>2</sub>)<sub>2</sub>CO) од амонијак (NH<sub>3</sub>). Овој циклус е откриен од страна на Ханс Адолф Кребс и Курт Хенселајт во 1932 година, пет години пред откривањето на циклусот на лимонска киселина. Кај цицачите, циклусот на уреа се случува главно во црниот дроб, и помалку во бубрезите.
1 Реакции
+ Реакции во циклусот на урејата, Чекор Реактанти Производи Катализирано од Место
1, NH<sub>4</sub><sup>+</sup> + HCO<sub>3</sub><sup>−</sup> + 2ATP, карбамоил фосфат + 2ADP + P<sub>i</sub>, CPS1, митохондрии
2, карбамоил фосфат + орнитин, цитрулин + P<sub>i</sub>, OTC, митохондрии
3, цитрулин + аспартат + ATP, аргининосукцинат + AMP + PP<sub>i</sub>, ASS, цитозол
4, аргининосукцинат, Arg + фумарат, ASL, цитозол
5, Arg + H<sub>2</sub>O, орнитин + уреа, ARG1, цитозол
Северноомотски јазици

Северноомотските јазици сочинуваат подгрупа на омотските јазици, кои пак се дел од афроазиските јазици. Јазиците се зборуваат во Етиопија.
1 Јазици
Јазиците во оваа група се:
северноомотски (24)
:дизидски (3)
::дизиски јазик
::најински јазик
::шекоански јазик
:гонганско-гимоџански (17)
::гимоџански (13)
::::џанџероански (1)
:::::јемски јазик
::::ометоанско-гимирански (12)
:::::чарански (1)
::::::чарански јазик
:::::гимирански (1)
::::::бенчејски јазик
:::::ометоански (10)
::::::централни (5)
:::::::дорзејски јазик
:::::::гамоанско-гофанско-давроски јазик
:::::::мелоански јазик
:::::::ојдански јазик
:::::::волајтански јазик
::::::источни (3)
:::::::качамско-ганџулејски јазик
:::::::коретејски јазик
:::::::зајсетејски јазик
::::::западни (1)
:::::::баскетоански јазик
::::::малејски јазик
::гонгански (4)
:::централни (1)
::::анфилоански јазик
:::северни (1)
::::борнански јазик
:::јужни (2)
::::кефански јазик
::::шекачоански јазик
:маоански (4)
::источни (1)
:::бамбасиски јазик
::западни (3)
:::ганзански јазик
:::хозоански јазик
:::сезејски јазик
2 Поврзано
* Афроазиски јазици
* Омотски јазици
Гонганско-гимоџански јазици

Гонганско-гимоџанските јазици сочинуваат подгрупа на северноомотските јазици, кои пак се дел од афроазиските јазици. Јазиците се зборуваат во Етиопија.
1 Јазици
Јазиците во оваа група се:
:гонганско-гимоџански (17)
::гимоџански (13)
::::џанџероански (1)
:::::јемски јазик
::::ометоанско-гимирански (12)
:::::чарански (1)
::::::чарански јазик
:::::гимирански (1)
::::::бенчејски јазик
:::::ометоански (10)
::::::централни (5)
:::::::дорзејски јазик
:::::::гамоанско-гофанско-давроски јазик
:::::::мелоански јазик
:::::::ојдански јазик
:::::::волајтански јазик
::::::источни (3)
:::::::качамско-ганџулејски јазик
:::::::коретејски јазик
:::::::зајсетејски јазик
::::::западни (1)
:::::::баскетоански јазик
::::::малејски јазик
::гонгански (4)
:::централни (1)
::::анфилоански јазик
:::северни (1)
::::борнански јазик
:::јужни (2)
::::кефански јазик
::::шекачоански јазик
2 Поврзано
* Афроазиски јазици
* Омотски јазици
Шмалкалден-Мајнинген

Шмалкалден-Мајнинген (|Landkreis Schmalkalden-Meiningen) — округ (''Landkreis'') во западниот дел на сојузната покраина Тирингија, Германија. Се граничи со (од северозапад во надесно) окрузите Вартбург, Гота, Илм, слободниот град Зул, округот Хилдбургхаузен, баварскиот округ Рен-Грабфелд и округот Фулда во Хесен.
1 Историја
Округот главно е сместен на територијата на поранешното војводствот Саксо-Мајнинген (дел од округот Мајнинген) и на поранешната област Шмалкалден. Округот како административна единица потекнува од 1994 година, кога бил создаден од претходните окрузи Шмалкалден, Мајнинген и (делумно) Зул, кои биле создадени за време на Источна Германија.
Општината Калтенордхајм преминала од округот Вартбург во Шмалкалден-Мајнинген на 1 јануари 2019 година.
2 Географија
Главна река во Шмалкалден-Мајнинген е реката Вера. Теренот во округот главно е планински, каде доминираат Рен и Тириншката Шума. Планинската патека „Ренштајг“ (''Rennsteig'') поминува низ округот. Областа околу Оберхоф е познат зимски скијачки центар.
3 Грб
Грбот на Шмалкалден-Мајнинген ги покажува симболите на грбовите на трите претходни окрузи, кои исто така ги прикажуваат историските држави кои постоеле на територијата на округот. Петелот во горниот лев дел потекнува од грбот на грофовите на Хенберг. Стои на три зелени ритчиња, кои потсетуваат на ридовите и планините во областа. Лавот на Хесен се појавува во горниот десен дел, бидејќи Хесен ја контролирал областа од 1360 до 1866. Знамето во долниот лев дел потекнува од грбот на округот Мајнинген и потекнува од грбот на градот Вирцбург. Принц-бискупите на Вирцбург го поседувале Мајнинген во минатото. Грбот на Саксонија во долниот десен дел потсетува на војводството Саксо-Мајнинген, кое постоеле од 1680 до 1918.
4 Градови и општини
Слободни градови, Слободни општини
Општински заедници
<sup>1</sup>седиште на општинската заедница;<sup>2</sup>град
Манагва (департман)

Манагва (|Departamento de Managua) — департман во Никарагва. Зафаќа површина од 3.672 км², а населението брои 1.380.300 жители (2005). Административен центар е градот Манагва.
1 Општини
# Вилја Карлос Фонсека
# Ел Крусеро
# Манагва
# Матеаре
# Сан Рафаел дел Сур
# Сан Франсиско Либре
# Сиудад Сандино
# Тиквантепе
# Типитапа
Томас Хелмер

Томас Хелмер (роден на 21 април 1965 во Херфорд, Западна Германија) — поранешен германски фудбалер, играч од одбраната.
1 Кариера
Хелмер поминал најголем дел од својaтa клупска кариера како фудбалер на Борусија Дортмунд и Бајерн Минхен - одиграл речиси 400 натпревари во Бундеслигата, која ја освоил на трипати во својата кариера.
Како член на репрезентацијата на Германија, Хелмер го освоил Европското првенство во 1996.
2 После фудбалот
По завршувањето на својата професионална фудбалска кариера, Хелмер работел како спортски новинар и ТВ презентер за германската телевизија ДСФ.
3 Титули
3.1 Клубови
*Бундеслига: 1993–94, 1996–97, 1998–99
*ДФБ-Покал: 1988–89, 1997–98
*Лига куп на Германија: 1997, 1998
*Куп на УЕФА: 1995–96
*УЕФА Лига на шампиони: 1998–99-вицешампион
3.2 Репрезентација
*УЕФА Европско првенство во фудбал: 1996
Северноатлантски автономен регион

Северноатлантскиот автономен регион (|Región Autónoma del Atlántico Norte или RAAN) е еден од двата автономни региони во Никарагва. Зафаќа површина од 32.159 км², а населението брои 249.700 жители. Ова е најголемата административна единица во земјата. Главен град е Пуерто Кабезас.
1 Општини
#Бонанца
#Васлала
#Васпам
#Мулукуку
#Принзаполка
#Пуерто Кабезас
#Розита
#Сиуна
Кирил Полошко-кумановски

Кирил Полошко-кумановски ― митрополит на Полошко-кумановската епархија. Тој зборувал руски и англиски јазик.
1 Животопис
Митрополитот Кирил е роден на 23 јуни 1934 година во селото Царев Двор, Преспанско. Средно богословско училиште завршил во Призрен.
Во 1964 година, Кирил се замонашил во манастирот „Св. Причеста“ во Кичево. Работел како службеник во архиепископијата и во 1965 година со благослов на тогашниот српски владика се запишал на студии на Московската духовна академија на Руската православна црква. Во Московската духовна академија во Загорск до 1967 година завршил прв степен на студиите..
Со недовршен факултет, две години потоа, бил повикан во Македонија. На 5 јули 1967 година на редовната седница на Светиот архијерејски синод на Македонската православна црква, одржана во Архиепископската резиденција во Криви Дол бил избран за викарен епископ на МПЦ со титула ''Тивериополски''. Наречението било извршено на 11 јули 1967 година во соборниот храм „Свети Димитриј“ во Скопје а наредниот ден, Петровден, била извршена хиротонија во епископски чин.
Во 1969 година заминал за Канада, со седиште во Торонто со цел да ја организира прекуокеанската епархија. Со Австралиската епархија, која во 1974 година била одвоена од Американско-канадската активно раководел до 1982 година, а со Американско-канадската до 1987 година. Во периодот на раководењето со овие епархии, од 1971 до 1978 година администрирал и со Полошко-кумановската епархија. Во 1987 година бил назначен за Полошко-кумановски митрополит.
По упокојувањето на архиепископот Доситеј, од 22 мај до 19 август 1981 година, до изборот на новиот поглавар, ја извршувал должноста местобљустител на архиепископскиот престол.
Прогласен бил за почесен граѓанин во повеќе од 15 града во САД и во Канада и во неколку града во Австралија. Добитник бил на повеќе признанија, плакети, како и на Орден заслуги за народ. Митрополитот се упокоил во Скопје по кратко боледување и погребан е во Дељадровскиот манастир на 14 јуни 2013 година.
Заедно со протоѓаконот Александар Цандовски и хорот при црквата Свети Димитрија, ја снимаат на носач на звук Златоустовата литургијата од Атанас Бадев.
2 Библиографија
*''Почит кон Свети Кирил Солунски - Десетте поклоненија на Светикириловиот гроб во Рим'' (во соавторство со Методи Гогов (Архиепископ Михаил) и Олга Спиркоска) - Скопје,1979;
Лауша

Лауша (|Lauscha) — мал град во округот Зонеберг, во сојузната покраина Тирингија, Германија. Се наоѓа 13 километри северно од окружниот град Зонеберг и 24 километри југозападно од градот Залфелд.
Лауша е познат по дување на стакло, особено за украсување на божиќните дрвја.
1 Географија
1.1 Местоположба
Лауша се наоѓа на планинскиот масив на Тириншките Шкрилни Планини, помеѓу градовите Зонеберг, Илменау и Залфелд. Градот е вгнезден во стрмната долина на притока на реката Штајнах, во подножјето на планинскиот масив Ренштајг. Главната железничка станица во Лауша е на 611 метри надморска височина, додека највисоката точка во градот достигнува и 834,5 метри надморска височина.
1.2 Соседни општини
Соседи се следниве градови и општини:
* Нојхаус на Ренвег
* Лихте
* Пизау
* Оберланд на Ренштајг
* Штајнах
* Штајнхајд
1.3 Градски единици
Североисточно од градот се наоѓа Ернстал на Ренштајг, кој од 1994 година е дел од Лауша.
Градското подрачје нема посебна административна поделба.
2 Политика
2.1 Градски совет
Градскиот совет на градот Лауша се состои од 16 членови.
Партии и листи, %2019, Места2019, %2014, Места2014, %2009, Места2009, %2004, Места2004, %1999, Места1999, %1994, Места1994
CDU, 24,6, 4, 17,8, 3, 22,9, 4, 16,6, 3, 39,5, 6, 28,3, 5
Die Linke, 23,6, 4, 30,7, 5, 19,4, 3, 19,6, 3, 22,4, 4, -, -
SPD, 23,3, 4+1, 34,1, 5+1, 18,4, 3+1, 11,9, 2+1, 31,2, 5+1, 55,5, 9+1
NPD, 16,6, 2, 10,7, 2, -, -, -, -, -, -, -, -
Демократска граѓанска листа (DBL), 6,3, 1, 6,6, 1, 6,8, 1, -, -, -, -, -, -
Die Partei, 5,6, 1, -, -, -, -, -, -, -, -, -, -
DVU, -, -, -, -, 11,8, 2, 8,3, 1, 6,9, 1, -, -
Алтернатива за Лауша (AfL), -, -, -, -, 20,8, 3, 43,7, 7, -, -, -, -
Листа на слободни гласачи (FWL), -, -, -, -, -, -, -, -, -, -, 8,1, 1
Grüne, -, -, -, -, -, -, -, -, -, -, 8,1, 1
Излезност во %, 55,6, 45,6, 50,9, 53,1, 56,8, 80,1
2.2 Градоначалник
За градоначалник е Норберт Цицман (SPD).
2.3 Збратимени градови
Лауша е збратимен со следниве градови:
* Хојбах, Германија
* Кипс, Германија
* Железни Брод, Чешка
3 Галерија
Јужноатлантски автономен регион

Јужноатлантскиот автономен регион (|Región Autónoma del Atlántico Sur или RAAS) е еден од двата автономни региони во Никарагва. Зафаќа површина од 27.407 км², а населението брои 382.100 жители. Главен град е Блуфилдс.
1 Општини
# Блуфилдс
# Бокана де Пајвас
# Бисерна Лагуна (Лагуна де Перлас)
# Десембокадура де ла Круз де Рио Гранде
# Ел Ајоте
# Ел Рама
# Ел Тортугеро
# Кукра Хил
# Ла Круз де Рио Гранде
# Лос Анхелес
# Муеле де лос Буејес
# Нуева Гвинеја
# Пченкарен Остров